Κυκλοφορούντα miRNA-146, miRNA-221 και miRNA-222 στην διάγνωση του θηλώδους καρκίνου του θυρεοειδούς: συστηματική ανασκόπηση της βιβλιογραφίας και μετα-ανάλυση
Creators: name: Bulent, Cenk Fatih Cekin
Publisher: name: Aristotle University of Thessaloniki
Year: 2023
Subjects: Κυκλοφορούντα miRNA
Θηλώδης καρκίνος του θυρεοειδούς
Διάγνωση
Circulating miRNAs
Papillary thyroid cancer-PTC
Diagnosis

description: Ο θηλώδης καρκίνος του θυρεοειδούς (PTC) είναι ο πιο συχνός καρκίνος του θυρεοειδούς αδένα με την συχνότητα εμφάνισης του να αυξάνεται συνεχώς. Ο χρυσός κανόνας της αρχικής διαγνωστικής προσέγγισης είναι η βιοψία με λεπτή βελόνη (FNA), μια επεμβατική διαγνωστική μέθοδος που εξαρτάται σε μεγάλο βαθμό από την εμπειρία του χειριστή, ενώ έως και 30% αυτών των βιοψιών είναι μη διαγνωστικές. Έτσι έχει γίνει σημαντική προσπάθεια για τον εντοπισμό αξιόπιστων βιοδεικτών για το πρωτοπαθές PTC. Τα miRNA-146, miRNA-221 και miRNA-222 θεωρούνται στην βιβλιογραφία ότι παρουσιάζουν ισχυρή συσχέτιση με το PTC. Σε ορισμένες μελέτες αναφέρεται ότι η ειδικότητα του miRNA-221-3p αγγίζει το 100% και η ευαισθησία του miRNA-146b είναι 94,3%. Η ανάλυση των αναγνωρισμένων miRNAs θεωρείται ως μια πολλά υποσχόμενη, ελάχιστα επεμβατική διαγνωστική εναλλακτική στη διάγνωση του νόσου. Η παρούσα συστηματική ανασκόπηση και μετα-ανάλυση διεξήχθη σύμφωνα με τις οδηγίες Preferred Reporting Items for Systematic Reviews and Meta-analyses (PRISMA) και με το πρωτόκολλο του PRISMA, ενώ παράλληλα πραγματοποιήθηκε αναζήτηση στις βάσεις δεδομένων MEDLINE (μέσω PubMed), Embase και Scopus (ημερομηνία λήξης αναζήτησης: 30 Ιουνίου 2023) από δύο ανεξάρτητους ερευνητές. Από τις 1533 μελέτες, μόνο 205 άρθρα θεωρήθηκαν σχετικά και υποβλήθηκαν σε αξιολόγηση πλήρους κειμένου, ενώ τελικά 13 μελέτες συμπεριλήφθηκαν σε αυτήν τη συστηματική ανασκόπηση, Η έκφραση των miRNA-146, miRNA-221 και miRNA-222 φάνηκε να συσχετίζεται με τα κλινικά χαρακτηριστικά του PTC, συμπεριλαμβανομένης της λεμφαδενικής ή απομακρυσμένης μετάστασης, της εξωθυρεοειδικής επέκτασης, της αμφίπλευρης θέσης, της μετάλλαξης BRAF, του σταδίου TNM και των επιπέδων θυρεοσφαιρίνης ορού. Τα αποτελέσματά μας έδειξαν ότι συγκεκριμένα χαρακτηριστικά των όγκων PTC μπορούν να συσχετιστούν με αύξηση ή μείωση των κυκλοφορούντων miRNA-146, miRNA-221, miRNA-222.
description: MiRNA-146, miRNA-221 and miRNA-222 are considered in literature to be strongly associated with papillary thyroid cancer (PTC), the most common cancer of the thyroid gland with an increasing incidence. The objective of this study was to evaluate the true usefulness of miRNA-146, miRNA-221 and miRNA-222 in the diagnosis and staging of PTC. This review and meta-analysis were conducted in accordance with the Preferred Reporting Items for Systematic Reviews and Meta-analyses (PRISMA) guidelines and the PRISMA protocol, while MEDLINE (via PubMed), Embase and Scopus databases were also searched (search cut-off date: 30 June 2023) by two independent investigators. Of the 1533 studies only 205 articles were considered relevant and subjected to a full-text evaluation, while 13 studies were included in the current review. The expression of miRNA-146, miRNA-221 and miRNA-222 appeared to correlate with the clinical features PTC, including lymph node or distant metastasis, extra-thyroidal extension, bilateral location, BRAF mutation, TNM stage, and serum thyroglobulin levels. The results revealed that specific characteristics of PTC tumors can be associated with an increase or decrease of circulating miRNA-146, miRNA-221, miRNA-222. The development of a new detection method in the serum of the most frequently detectable miRNAs such as miRNA-146, miRNA-221 and miRNA-222 could prove a promising, minimally-invasive tool for the early diagnosis of PTC.